Stammens soldansdukke, Tai-may, hang fra en tipipæl i den særlige Tai-may-vogters skindtelt. Vogteren overlevede massakren; men hans kone blev dræbt under forsøget på at redde soldansdukken, der faldt i angribernes hænder.<ref name=”Mooney”>Mooney, James: ”Calender History of the Kiowa Indians.” ''Bureau of American Ethnology. Seventeenth Annual Report. Part 1''. Washington, 1898.</ref>{{rp|259}}
Efter at osage-krigerne havde indtaget lejren, skar de halsen over på de dræbte og smed hovederne ned i lejrens gryder.<ref name=”Boyd2”/>{{rp|138}} Ved at skære hovedet af en fjende udførte en osage en af stammens veldefinerede krigerbedrifter, og han kunne siden berette om dåden ved særlige ceremonier.<ref name=”Flesche”>La Flesche, Francis: ''War Ceremony and Peace Ceremony of the Osage Indians.'' Smithsonian Institution. Bureau of American Ethnology. Bulletin 101. Washington, 1939.</ref>{{rp|16}} Inden de trak sig tilbage, brændte de lejrens tipier. Osage-krigerne bragte mindst to fanger med tilbage til deres byer over 200 km borte, nemlig pigen White Weasel og hendes lillebror Thunderer.<ref name=”Boyd2”/>{{rp|138}}
Kriminalitet